Kaskalnio geomorfologinis draustinis
Kaskalnio geomorfologinis draustinis – geomorfologinis draustinis, esantis Jurbarko rajono savivaldybės teritorijoje. Kaskalnio draustinis įsteigtas 1988 m. Saugomas žemyninių parabolinių kopų masyvas (Viešvilės-Kaskalnio kopynas). Plotas 905 ha. Kaskalnio draustinyje, esančiame Karšuvos girios glūdumoje šalia Viešvilės valstybinio rezervato, taisyklingų formų parabolinės kopos apaugusios mišku. Čia vyrauja pušynai, rytiniame draustinio pakraštyje – eglynai. Draustinyje sutinkami briedžiai, taurieji elniai, šernai. Auga grybai, mėlynės, bruknės. 2008 m. viena draustinio kopa nuniokota – iškastas smėlis.